กทม. สั่งปิดโรงเรียน 437 แห่งพุธนี้! ลดปริมาณรถยนต์บนถนน-เลี่ยงฝุ่น PM 2.5
กทม. สั่งปิดโรงเรียน 437 แห่งพุธนี้! ลดปริมาณรถยนต์บนถนน-เลี่ยงฝุ่น PM 2.5 พร้อมประเมินสถานการณ์ต่อเนื่อง ยันไม่ให้กระทบการเรียน 
กทม. สั่งปิดโรงเรียน 437 แห่งพุธนี้! ลดปริมาณรถยนต์บนถนน-เลี่ยงฝุ่น PM 2.5 พร้อมประเมินสถานการณ์ต่อเนื่อง ยันไม่ให้กระทบการเรียน
21 ม.ค. 2563

ผู้สื่อข่าวรายงานว่า วันนี้(21 ม.ค.63) ร.ต.อ.พงศกร ขวัญเมือง โฆษกกรุงเทพมหานคร (กทม.) แถลงข่าวมาตรการรับมือฝุ่นละอองขนาดเล็กไม่เกิน 2.5 ไมครอน (PM 2.5) โดยระบุว่าจากสถานการณ์ฝุ่นละอองเกินมาตรฐานหลายพื้นที่ กทม.จึงได้ประกาศปิดโรงเรียนในสังกัด กทม. 437 แห่ง 1 วัน คือ วันพุธที่ 22 ม.ค.63 เพื่อลดปริมาณยานพาหนะบนท้องถนนเนื่องจากฝุ่นควันจากไอเสียยานพาหนะเป็นต้นเหตุหลักในการเกิดฝุ่นของ กทม. และเพื่อลดผลกระทบต่อสุขภาพของเด็กและเยาวชน
ส่วนจะปิดเรียนต่อเนื่องหรือไม่นั้น ยังต้องรอการประชุมหารือสถานการณ์ก่อน แต่ยืนยันว่าการปิดเรียนจะไม่ให้กระทบกับการเรียน โดยอาจให้มีการเรียนเสริมในภายหลัง